Tyler Cuma

Tyler Cuma (s. 19. tammikuuta 1990 Scarborough, Ontario) on kanadalainen jääkiekkoilija, pelipaikaltaan puolustaja. Hän pelasi Minnesota Wildin organisaatiossa vuodesta 2010 vuoteen 2014. Kaudella 2013–2014 hän edusti AHL-farmiliigassa pelaavaa Iowa Wildia. Cuma oli Minnesota Wildin ensimmäisen kierroksen varaus vuoden 2008 varaustilaisuudessa. Kausina 2010–2013 hän pelasi AHL-farmiliigan Houston Aerosissa.

Cuman uraa ovat varjostaneet useat loukkaantumiset, ja erityisesti polvien kestävyys on ollut ongelmana. Osittain tämän vuoksi hän ei ole onnistunut tekemään läpimurtoa korkeimmalle tasolle ja on pelannut urallaan vain yhden NHL-ottelun (kaudella 2011–2012).

Lähteet

Kanadalaiset jääkiekkoilijat
Minnesota Wildin varaamat pelaajat
Vuonna 1990 syntyneet
Elävät henkilöt